Citroën

Citroën  es en franzk Autofirma. Di Firma heer altert fan di iinfachst Kraamwain bit tö gurt Luksuswainer di hiile reeg önböören.
Bikeent sen fuaral di Traction Avant, dit jest gurt Auto me öndrewen Fuarweelen, di ID/DS me lucht-Ööl-Feđering (Hydropneumātik), di SM me M üs Maserati-V6-Motor, wat di klötig Aarberers iin ön di Werkstairen ek rocht iinstel kür, di 2CV/Dyane, uk üs Kraamwain Fourgonnette bikeent sa üs uk di GS me Fjuurkolben-Boxer fuarn en me Lucht köölet.

Al leenger es di Citroën S.A. en Daachterfirma fan di Peugeot S.A., wat töhop üs Groupe PSA bikeent es. Sa sen forskeligi Modeli lik becht, fuaral bi di Kraamwainern  "Badge Engineering" - Maskiinenbechning fuar tau of muar Marken.. 
Di Peugeot Partner jit uk Citroën Berlingo, di Citroën C-Zéro jit uk Peugeot IOn esf..

Elektrowainer
Al ön di niigentiger Jaaren waar ön Frankrik Elektroautos ütskrewen. Diarfan kām Wainer sa üs di Citroën Saxo /Peugeot 104 électrique of di Citroën Berlingo/Peugeot Partner électrique me Maskiinen fan 15,5 kW en Gauhairen ombi 100 km/h. Des Modeli her Nickel-Kadmium-Bateriien, wat ek sa gur wiar üs delings Lithiumbateriien en uk jit di Memory-Efekt keenti. Em kür des ek leer üs em meenti en maast höm uk jit muar diarom bikömeri. Di Laapwai wiar twesken 80 en 150 km, 150 me fuul gur Wel.

Ombi 2010 heer Citroën töhop me Mitsubishi di Mitsubishi I-MiEV/Citroën C-Zéro/Peugeot IOn üttacht en fan 2014 ön forkoopet. Diarfan skel uk di technik fuar di Berlingo II électrique kemen wiis.

Kategorie:Forkiir
Kategorie:Automobilfabrik (Frankrik)
Kategorie:Straatenforkiir
Kategorie:Elektroautofirma
Kategorie:Elektroauto (Baterii)